Na temelju odredbe članka 15. stavka 2. Zakona o javnoj nabavi („Narodne novine“ br. 120/16), članka 54. Statuta Osnovne škole Beletinec (KLASA: 012-03/11-01/01, URBROJ: 2186-27-12-02), Školski odbor Osnovne škole Beletinec, na sjednici održanoj 05.03.2018. d o n o s i

PRAVILNIK O IZMJENI PRAVILNIKA

O PROVEDBI POSTUPKA JEDNOSTAVNE NABAVE

Članak 1.

U Pravilniku o provedbi postupka jednostavne nabave KLASA: 011-04/17-01/1, URBROJ: 2186-113-03-17-1 od 25.05.2017., (u danjem tekstu: Pravilnik) članak 3. mijenja se i glasi:

„Za pokretanje i provedbu postupaka jednostavne nabave procijenjene vrijednosti jednake ili veće od 20.000,00 kuna imenuje se stručno povjerenstvo od najmanje tri člana.

U postupku jednostavne nabave čija procijenjena vrijednost prelazi 100.000,00 kuna jedan od imenovanih članova stručnog povjerenstva mora biti predstavnik osnivača.“.

Članak 2.

Članak 4. Pravilnika mijenja se i glasi:

„Postupci jednostavne nabave čija procijenjena vrijednost nabave prelazi 100.000,00 kuna započinju davanjem suglasnosti Osnivača te donošenjem Odluke o imenovanju stručnog povjerenstva.

Naručitelj za postupke iz stavka 1. ovog članka je Škola.“.

Članak 3.

U svemu ostalome ostaju na snazi odredbe Pravilnika.

Članak 4.

Ovaj Pravilnik o izmjeni Pravilnika o provedbi postupka jednostavne nabave objavljuje se na oglasnoj ploči Škole i službenoj mrežnoj stranici Škole, a stupa na snagu osmoga dana od dana objave na oglasnoj ploči Škole.

 PREDSJEDNIK ŠKOLSKOG ODBORA

KLASA: 011-04/17-01/1

URBROJ: 2186-113-03-18-3

Ovaj Pravilnik o izmjeni Pravilnika o provedbi postupka jednostavne nabave objavljen je na oglasnoj ploči Škole 05.03.2018. godine, a stupio je na snagu 13.03.2018. godine.